सूत्रों ने बताया कि प्रधान न्यायाधीश दीपक मिश्रा और न्यायमूर्ति जे. चेलामेश्वर, न्यायमूर्ति रंजन गोगोई, न्यायमूर्ति मदन बी लोकूर और न्यायमूर्ति कुरियन जोसेफ इस बैठक में शामिल हुए। कानून मंत्री रवि शंकर प्रसाद द्वारा न्यायमूर्ति जोसेफ को पदोन्नति देने से संबंधित सिफारिश लैटाने के साथ प्रधान न्यायाधीश दीपक मिश्रा को भेजे गये नोट पर कोलेजियम की बैठक में विस्तार से चर्चा होने की संभावना थी।